4. ΒΑΣΙΛΙΚΟΝ ΔΙΑΤΑΓΜΑ της 12/24 Μαρτ.1949 Περί καθορισμού τρόπου κατανομής εις τους Δήμους και τας Κοινότητας των υπέρ αυτών υπό των διατάξεων του υπ’αριθ. 843/1948 Α. Νόμου προβλεπομένων εισπράξεων. Έχοντες υπ’ όψιν τας διατάξεις του άρθρ. 7 του Α.Ν. 843/1948 κλπ. Άρθρ.1.-Εις την διανομήν των υπό των διατάξεων των άρθρ.4 και 5 του υπ’ αριθ. 843/1948   Α. Νόμου «περί καταργήσεως των φόρων επί της κυκλοφορίας των αγαθών κλπ», προβλεπομένων υπέρ των Δήμων και Κοινοτήτων εισπράξεων μετέχουσιν: α)Οι μέχρι της ισχύος του ειρημένου Α.Ν. αναγνωρισθέντες Δήμοι, β)αι κοινότητες, εις ας μέχρι της ισχύος του αυτού, ως άνω, Α.Ν. είχεν επεκταθή ο φόρος επί των μεταφερομένων προς κατανάλωσιν εγχωρίων προϊόντων και γ)αι κοινότητες, αίτινες, δυνάμει ειδικών διατάξεων, μετείχον των εισπράξεων του παρ’ άλλου Δήμου εισπραττομένου φόρου επί των εγχωρίων προϊόντων, του καταργηθέντος υπό των διατάξεων του ανωτέρω Α.Ν. Άρθρ.2.-1.Το ποσοστόν των δικαιουμένων συμμετοχής εις τας, περί ων πρόκειται, εισπράξεις Δήμων και Κοινοτήτων κανονίζεται επί τη βάσει του πληθυσμού εκάστης δικαιούχου δημοτικής ή κοινοτικής περιφερείας, του αναγραφομένου εις την επίσημον απογραφήν του πληθυσμού του Κράτους. 2.Οι εν τω άρθρ. 1ω αναφερόμενοι Δήμοι και Κοινότητες, οι πραγματοποιήσαντες κατά το ημερολογιακόν έτος 1948 έσοδα εκ των φόρων εγχωρίων προϊόντων, βιομηχανικών προϊόντων και λοιπών καταργηθέντων δια του Α.Ν. 843/1948 φόρων δεν δύνανται να λάβωσιν ετησίως κατά τας διανομάς των, περί ων πρόκειται, εισπράξεων ποσόν κατώτερον του κατά το έτος 1948 εισπραχθέντος παρ’ αυτών, εκ των ειρημένων φόρων, ποσού. 3.Δήμοι, οίτινες εισέπραττον τους καταργηθέντας υπό του Α.Ν. 843/48 φόρους επί των εγχωρίων και βιομηχανικών προϊόντων δι’ ολόκληρον την αρχικήν περιφέρειάν των και απέδιδον εις τους κατ’ απόσπασιν εξ αυτών αναγνωρισθέντας μετέπειτα Δήμους και Κοινότητας πσοσοστόν εκ των εισπράξεων των φόρων τούτων, δικαιούνται, έναντι των δαπανών, εις ας θα υποβληθώσι δι’ αποζημιώσεις και συντάξεις των απολυθησομένων φοροτεχνικών υπαλλήλων, οίτινες ησχολούντο με την είσπραξιν των φόρων τούτων, ποσοστού 5% επί των ποσών, άτινα θ’ αποδίδωνται, εκ των εισπράξεων των άρθρ. 4 και 5 του ειρημένου υπ’ αριθ. 843 Α. Νόμου εις τους, περί ων πρόκειται, Δήμους και τας Κοινότητας. Άρθρ.3.-Το ποσοστόν συμμετοχής εις τας, περί ων πρόκειται, εισπράξεις των εν άρθρ. 1ω του παρόντος δικαιούχων Δήμων και Κοινοτήτων, καθορίζεται, βάσει των εν τω άρθρ. 2 κριτηρίων, δι’ αποφάσεως του Υπουργού των Εσωτερικών, εκδιδομένης μετά γνώμην Συμβουλίου, αποτελουμένου εκ του Γεν. Γραμματέως του Υπουργείου τούτου, του Γεν. Διευθυντού, του Διευθυντού Τοπικής Αυτοδ/σεως των τριών Διευθυντών ή Τμηματαρχών του αυτού Υπουργείου, οριζομένων δι’ αποφάσεως του Υπουργού των Εσωτερικών. Καθήκοντα Γραμματέως του Συμβουλίου εκτελεί υπάλληλος της Διευθύνσεως Τοπικής Αυτοδι/σεως οριζόμενος δι’ αποφάσεως του Υπουργού των Εσωτερικών. Η αποζημίωσις των μελών και του Γραμματέως του Συμ/λίου ορίζεται μηνιαίως εις 20% του βασικού αυτών μισθού. Άρθρ.4.-Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος. 